[{"text_idx": "#000000", "text": "Oedi yn natblygiad Lagw\u0302n Bae Abertawe"}, {"text_idx": "#000001", "text": "Fe fydd oedi cyn dechrau ar y gwaith o adeiladu lagw\u0302n llanw gwerth \u00a31bn ym Mae Abertawe tan 2017."}, {"text_idx": "#000005", "text": "Unwaith y byddai'r cynllun wedi ei adeiladu, byddai 'wa\u0302l fo\u0302r' chwe milltir o hyd yn ymestyn rhwng y dociau a champws newydd Prifysgol Abertawe ar Ffordd Fabian."}, {"text_idx": "#000007", "text": "Byddai'n cymryd dwy flynedd i adeiladu'r cynllun gan greu 1,850 o swyddi adeiladu, a 180 o swyddi pan fydd y lagw\u0302n yn weithredol."}, {"text_idx": "#000009", "text": "Disgrifiad o\u2019r llun, Roedd y datblygwyr yn gobeithio byddai'r y llanw yn cynhyrchu ynni erbyn 2018"}, {"text_idx": "#000010", "text": "Cyn i'r cynllun gael ei gwblhau bydd angen i'r cwmni wynebu tair prif sialens:"}, {"text_idx": "#000011", "text": "Mae cost y cynllun wedi bron a dyblu i \u00a31bn. Er mwyn i'r cynllun weld golau dydd fe fydd yn rhaid cytuno ar bris cymhorthdal ynni gan y llywodraeth, ac mae'r cwmni'n gofyn am bris uwch na ffynhonellau ynni o dyrbinau gwynt, ynni'r haul neu niwclear.Bydd angen diweddaru adroddiad sydd yn dangos i'r llywodraeth fod y dechnoleg fydd yn cael ei ddefnyddio yn hyfyw.Bydd angen ateb pryderon amgylcheddol am godi tywod o wely'r mo\u0302r, a'r effaith posib ar bysgod cyn y bydd trwydded forol yn cael ei rhoi."}, {"text_idx": "#000014", "text": "Hyd yn hyn mae swyddogion yr Adran Ynni a Newid Hinsawdd yn cymryd eu hamser. Pam? Achos fod y gefnogaeth gan y llywodraeth y mae'r cwmni'n ofyn amdano o lanw a thrai y mo\u0302r yw'r drytaf eto (byddai gorsaf niwclear Hinkley C, petai'n cael ei adeiladu, yn derbyn \u00a389-\u00a392.50 y megawatt yr awr) - ac mae'r cwmni'n gofyn am y cymhorthdal am 35 o flynyddoedd."}, {"text_idx": "#000016", "text": "Mae'r oedi yn y broses adeiladu o wanwyn 2016 i fis Mawrth 2017 yn golygu y bydd mwy o amser i gytuno ar y trefniadau ariannol, ac nid yw'n ymwneud a'r dechnoleg ddiweddaraf o ran tyrbinau tanddwr i gynhyrchu ynni."}, {"text_idx": "#000017", "text": "Ond yr hyn sydd yn hynod o bwysig yw'r cynllun arfaethedig i wneud cymaint o waith a phosib allan yn y mo\u0302r pan fydd y tywydd yn fwy ffafriol. Felly fe fydd y newid amserlen yn golygu osgoi gweithio'n hwyrach yn y flwyddyn. Fe allai rhywfaint o'r gwaith ar y tir ger Abertawe fynd yn ei flaen y flwyddyn nesaf gan fod y cwmni wedi cyrraedd sefyllfa ble bydd modd cynllunio'r gwaith adeiladu."}, {"text_idx": "#000022", "text": "Gwrthdrawiad A470: Dyn wedi marw a dau yn yr ysbyty"}, {"text_idx": "#000023", "text": "Agor cwest i farwolaeth dyn yn ffrwydrad Treforys"}]